
****

**ประกาศโรงเรียนบ้านหนองกุง**

**เรื่อง ประกาศรายชื่อผู้มีสิทธิ์สอบคัดเลือกบุคคล ตำแหน่งลูกจ้างชั่วคราว**

**………………..............................**

ตามที่ได้มีประกาศโรงเรียนบ้านหนองกุง ลงวันที่ ๓ พฤศจิกายน พ.ศ. ๒๕๕๘ เรื่อง รับสมัครสอบ

คัดเลือกบุคคลเพื่อจ้างเป็นลูกจ้างชั่วคราว และจะประกาศรายชื่อผู้มีสิทธิ์เข้ารับการประเมินสมรรถนะ ในวันที่ ๑๘ พฤศจิกายน พ.ศ. ๒๕๕๘ ณ โรงเรียนบ้านหนองกุง นั้นโรงเรียนบ้านหนองกุง จึงประกาศรายชื่อ

ผู้มีสิทธิ์สอบคัดเลือก ดังต่อไปนี้รายชื่อผู้มีสิทธิ์เข้ารับการสอบเป็นลูกจ้างชั่วคราว ทำหน้าที่ผู้ดูแลเด็ก

ก) ตำแหน่ง ผู้ดูแลเด็ก ปรากฏตามเอกสารแนบท้ายประกาศนี้

ข) กำหนดวัน เวลา และสถานที่ในการสอบ ให้ผู้มีสิทธิ์เข้ารับการสอบ ตามวัน เวลา

และสถานที่ในตารางสอบ ดังนี้**วันเวลา รายการสอบ สถานที่ในวันที่ ๑๘ พฤศจิกายน ๒๕๕๘**

เวลา ๐๙.๓๐ น.- ๑๒.๐๐ น ภาค ก ความรู้ความสามารถทั่วไปเกี่ยวกับงานที่ปฏิบัติ

- ทดสอบข้อเขียน อาคาร ๑(ห้องพักครู)

เวลา ๑๓.๐๐ น เป็นต้นไป ภาค ข ความเหมาะสมกับตำแหน่ง

- ทดสอบโดยการสัมภาษณ์ อาคาร ๑(ห้องพักครู)

ค) ระเบียบปฏิบัติเกี่ยวกับการสอบ ให้ผู้สมัครปฏิบัติตามระเบียบ ดังนี้

๑. แต่งกายให้สุภาพเรียบร้อยตามประเพณีนิยม กล่าวคือ สุภาพสตรีสวมเสื้อ

กระโปรง สวมรองเท้าหุ้มส้น สุภาพบุรุษ สวมเสื้อ กางเกง โดยสอดชายเสื้อไว้ในกางเกง สวมรองเท้าหุ้มส้น

และประพฤติตนเป็นสุภาพชน

๒. เป็นหน้าที่ของผู้สมัครสอบคัดเลือกที่จะต้องทราบวัน เวลา สถานที่ในการสอบ

๓. ต้องนำบัตรประจำตัวผู้สมัคร และบัตรประจำตัวประชาชน หรือบัตรที่ทางราชการ

ออกให้ไปในวันสอบ หากไม่มีบัตรใดบัตรหนึ่ง กรรมการหรือเจ้าหน้าที่ควบคุมสอบ อาจพิจารณา

ไม่อนุญาตให้เข้ารับการสอบก็ได้

๔. ในการเข้ารับการสอบ ต้องปฏิบัติดังนี้

๔.๑ ห้ามนำเครื่องมือและอุปกรณ์สื่อสารอิเล็กทรอนิกส์ทุกชนิดเข้าไปในห้องสอบ

๔.๒ ควรไปถึงสถานที่ประเมินก่อนเริ่มเวลาประเมินไม่น้อยกว่า ๓๐ นาที

แต่จะเข้าห้องสอบได้ก็ต่อเมื่อได้รับอนุญาตจากกรรมการหรือเจ้าหน้าที่ควบคุมสอบแล้ว

๔.๓ ต้องเชื่อฟังและปฏิบัติตามคำสั่งและคำแนะนำของกรรมการหรือเจ้าหน้าที่

ควบคุมสอบโดยเคร่งครัด

๔.๔ ต้องเข้าประเมินกับกรรมการตามที่เจ้าหน้าที่ดำเนินการสอบกำหนดให้เท่านั้น

๔.๕ ผู้เข้าสอบที่ไปถึงห้องสอบหลังจากเวลาที่กำหนดเริ่มสอบในตารางการสอบ

ไปแล้ว ๓๐ นาที จะไม่ได้รับอนุญาตให้เข้าสอบ

๔.๖ ผู้เข้าสอบจะต้องเข้ารับการประเมินตามตำแหน่งที่สมัคร และตามวัน เวลา

ที่กำหนดในตารางการสอบ

๔.๗ ผู้เข้าสอบจะต้องนั่งสอบตามที่นั่งและห้องสอบที่กำหนดให้ ผู้ใดนั่งผิดที่

ในการสอบจะไม่ได้รับคะแนนสำหรับวิชานั้น

๔.๘ เขียนชื่อ – นามสกุล ตำแหน่งที่สมัครและเลขประจำตัวผู้สมัครเฉพาะในที่

กำหนดให้เท่านั้น

๔.๙ เมื่ออยู่ในห้องสอบ ขณะสอบ ต้องไม่พูดหรือติดต่อกับผู้เข้าสอบอื่น

หรือบุคคลภายนอก และไม่ออกจากห้องสอบ เว้นแต่จะได้รับอนุญาต และอยู่ในความดูแลของคณะกรรมการ

หรือเจ้าหน้าที่ควบคุมการสอบ

๔.๑๐ ถ้าสอบเสร็จก่อนเวลาและส่งคำ ตอบนั้นแล้ว ต้องได้รับอนุญาตจาก

คณะกรรมการหรือเจ้าหน้าที่ควบคุมการสอบก่อน จึงจะออกจากห้องสอบได้

๔.๑๑ แบบทดสอบ กระดาษคำตอบที่ใช้ในการสอบจะนำออกจากห้องสอบไม่ได้

เว้นแต่คณะกรรมการหรือเจ้าหน้าที่ควบคุมการสอบอนุญาตเท่านั้น

๔.๑๒ เมื่อหมดเวลาและคณะกรรมการหรือเจ้าหน้าที่ควบคุมการสอบให้หยุดทำ

จะต้องหยุดทันที

๔.๑๓ เมื่อสอบเสร็จแล้ว ต้องไปจากสถานที่สอบโดยพลัน ห้ามติดต่อกับผู้ที่ยังไม่ได้

เข้ารับการสอบและต้องไม่กระทำการใดๆ อันเป็นการรบกวนผู้ที่ยังสอบอยู่

๕. ผู้ใดไม่ปฏิบัติตามระเบียบปฏิบัติเกี่ยวกับการสอบนี้ หรือผู้ใดทุจริตหรือพยายามทุจริต

อาจไม่ได้รับอนุญาตให้เข้ารับการสอบสัมภาษณ์ และคณะกรรมการดำเนินการสอบอาจจะพิจารณาสั่งงดการ

ให้คะแนนก็ได้

๖. ผู้ใดไม่มาภายในกำหนด วัน เวลา และสถานที่ดังกล่าว ถือว่าสละสิทธิ์และไม่มีสิทธิ์เข้ารับ

การประเมินในครั้งนี้

๗. โรงเรียนบ้านหนองกุง จะประกาศรายชื่อผู้ผ่านการคัดเลือก ภายใน วันที่ ๑๙พฤศจิกายน

พ.ศ. ๒๕๕๘ ณ โรงเรียนบ้านหนองกุง

ประกาศ ณ วันที่ ๑๖ เดือน พฤศจิกายน พ.ศ. ๒๕๕๘



ลงชื่อ

( นายธรรมรัตน์ วงศ์ศรีรักษา )

ผู้อำนวยการโรงเรียนบ้านหนองกุง

**แนบท้ายประกาศโรงเรียนบ้านหนองกุง วันที่ ๑๖ พฤศจิกายน พ.ศ. ๒๕๕๘**

**รายชื่อผู้มีสิทธิ์สอบ ตำแหน่ง ลูกจ้างชั่วคราว มีดังนี้**

|  |  |  |  |
| --- | --- | --- | --- |
| **ลำดับที่** | **เลขประจำตัวผู้สมัครสอบ** | **ชื่อ – สกุล** | **หมายเหตุ** |
| **๑** | **๐๐๑** | **นายพสุธา จันภา** |  |
| **๒** | **๐๐๒** | **นางสาวจีระวรรณ เบ้าทุมมา** |  |
| **๓** | **๐๐๓** | **นางสุกัญญา ศรีสุข** |  |
| **๔** | **๐๐๔** | **นางสาววันวิสาข์ พาพันธ์** |  |
| **๕** | **๐๐๕** | **นางสาววารุณี ทวีบท** |  |